Konstruksiewerkers by Durban-hawe beseerArgieffoto Vier konstruksiewerkers is Maandag beseer tydens ŉ voorval by die hawe in Durban. Volgens Robert McKenzie, woordvoerder van KwaZulu-Natalse nooddienste, het die mans verbeteringwerk op ŉ steenkoolhouer gedoen, toe dit ineengestort het. “Die mans het sowat 6 meter ver geval,” het McKenzie gesê. Die werkers is op die toneel gestabiliseer en na ŉ nabygeleë hospitaal geneem vir verdere behandeling. Dit is nog nie bekend wat die ineenstorting veroorsaak het nie. Die betrokke owerhede stel ondersoek in.